**Výzva na zapojenie sa do národného projektu „Digitálny príspevok pre žiakov SR”**

Vážení zákonní zástupcovia,

dovoľujeme si Vás touto cestou požiadať o Vaše aktívne zapojenie pri realizácii národného projektu „Digitálny príspevok pre žiakov SR”, ďalej uvádzaný pod názvom „Digitálny žiak”. Tento projekt svojím zámerom predpokladá zabezpečenie dostupnosti digitálnej techniky priamo žiakom, na ich vlastné použitie. Vybavením cieľových skupín potrebným digitálnym vybavením a softvérom sa podporí rozvoj digitálnych zručností žiakov ako aj možnosť' využitia digitálnych technológií vo vzdelávacom procese. Projekt Digitálny Žiak je určený nasledujúcim cieľovým skupinám:

* Žiaci, ktorí sú členmi domácnosti v hmotnej núdzi (príjem členov domácnosti nedosahuje sumy životného minima);
* Žiaci, ktorí majú vyjadrenie zariadenia poradenstva a prevencie o tom, že ich špeciálne výchovno-vzdelávacie potreby vyplývajú výlučne z ich vývinu v sociálne znevýhodnenom prostredí;
* Žiaci, ktorí sú členmi domácností, ktoré neprekračujú 60% medián príjmu (na základe potvrdenia o Výške príjmu, resp. doklad o nevykonávaní zárobkovej činnosti (napr. potvrdenie o nezamestnanej osobe);
* Žiaci prvého ročníka stredných škôl (pre rok 2022/2023).

Podklady a metodiky, ktoré slúžia na poskytnutie informácii o tomto projekte vám poskytne realizátor projektu Digitálna koalícia prostredníctvom vlastných koordinátorov, zriaďovateľov a príslušných školských asociácií a združení.

**Všetky informácie o projekte sú k dispozícii aj na stránke** [**www.digitalnyziak.sk**](http://www.digitalnyziak.sk)**.**

**Registráciu je potrebné vykonať do 30.06.2023**

 Mgr. Štefan Rimák

 riaditeľ školy